കഞ്ചാവ് കേസ് പ്രതിയുടെ മൊബൈല് ഫോണ് എക്സൈസ് ഉദ്യോഗസ്ഥര് കവര്ന്നെന്ന് പരാതി മൂവാറ്റുപുഴ: വാഴപ്പിള്ളിയില് വച്ച് കഞ്ചാവുമായി പിടികൂടിയ യുവാവിന്റെ ഫോണ് കാണാതായെന്നും എക്സൈസ് ഉദ്യോഗസ്ഥര് ഫോണ് കവര്ന്നതായിരിക്കാന് സാധ്യത ഉണ്ടെന്നും ചൂണ്ടിക്കാണിച്ചുള്ള പരാതിയില് അന്വേഷണം പ്രഖ്യാപിച്ചു. എക്സൈസ് സംഘം വാഴപ്പിള്ളിയില് നടത്തിയ വാഹന പരിശോധനയ്ക്കിടെ കഞ്ചാവുമായി ബൈക്കില് എത്തിയ യുവാവ് പിടിയിലായിയിരുന്നു. എക്സൈസ് സംഘം പിടികൂടുന്നതിനിടയില് ഇയാളുടെ കൈവശം ഉണ്ടായിരുന്ന സ്മാര്ട് ഫോണ് കാണാതായെന്നാണ് അഭിഭാഷകന് മുഖേന എക്സൈസ് കമ്മിഷണര്ക്ക് പരാതി നല്കിയത്. ഇതിന്റെ അടിസ്ഥാനത്തിലാണ് അന്വേഷണം.എന്നാല് കാര്യക്ഷമമായി പ്രവര്ത്തിക്കുന്ന ഉദ്യോഗസ്ഥരെ നിര്വീര്യമാക്കുന്നതിനുള്ള തന്ത്രമാണ് പരാതിക്കു പിന്നിലെന്ന സൂചനയുമുണ്ട്. കഴിഞ്ഞ കുറച്ചു മാസങ്ങള്ക്കിടെ നിരവധി കഞ്ചാവ് കേസുകളാണ് കിഴക്കന് മേഖലയില് നിന്നും പിടികൂടിയത്. എക്സൈസ് വകുപ്പിനെ മുഴുവന് സംശയത്തിന്റെ നിഴലില് നിര്ത്തുന്ന ആരോപണം ഉദ്യോഗസ്ഥരുടെ മനോവീര്യം തകര്ക്കുമെന്ന് ഉദ്യോഗസ്ഥര് പരാതി പെട്ടു. അന്വേഷണം നടത്താനും പ്രതികളെ അറസ്റ്റ് ചെയ്യാനും ഭയപ്പെടുന്ന സാഹചര്യംആണിപ്പോള് ഉള്ളത് .